Jubelkore’ høst 2023

**Velkommen til nye medlemmer!**

Jubelkore’ øver på Kirketunet i Kirkegata 20, 2. etasje tirsdager kl. 17.30-18.30.

Litt historie: Jubelkore’ drives nå på 22. året. Ettersom vi er kor knyttet til kirken er det naturlig å synge i kirkelige sammenhenger. Samtidig ønsker vi å være en aktiv del av kulturlivet i Rana, og mange har hørt Jubelkore’ synge på forskjellige arrangement.

I et flerkulturelt samfunn er det viktig å vite hva en selv er en del av. Gjennom sanger og det som skjer rundt koret ønsker vi å bidra til at troen og kristne kulturarven går videre til neste generasjon.

Vi prøver å ha variert musikk både for de minste og de som er større. Under øvelsene er det kaffe til de voksne.

Å ha barn i Jubelkore’ skal ikke føre til at en blir spist opp av foreldreoppgaver, men av og til trenger vi hjelp og da spør vi om det.

Økonomien i koret baserer seg på støtte som vi søker på og på kollekt i Mo kirke. Vi synes det er viktig å ikke legge opp til for dyrt opplegg og holder derfor utgiftene nede. Alle skal kunne være med, så vi driver for tiden uten medlemsavgift!

Bjørn Skogly er fast pianist i Jubelkore’. Han har mange års erfaring som kirkemusiker. Hanne Kristin Bondevik Sørlid er dirigent. Hun er sokneprest i Mo menighet, og Jubelkore’ er en del av kirkens barne- og ungdomsarbeid.

**Foreløpig aktivitetsplan i høst 2023**

|  |  |  |  |  |
| --- | --- | --- | --- | --- |
| **Når** | **Hva** | **Hvor** | **Oppmøte** | **Kleskode** |
| 29. august | Første øvelse | Kirketunet | Kl. 17.30 |  |
| 10. oktober | HØSTFERIE |  |  |  |
| 31. oktober | IKKE ØVELSE (HK borte) |  |  |  |
| 25. november | Synge på adventsmarked | Mo menighetshus |  | Kor- T-skjorte |
| Desember | Synge på julekonsert(/er) |  |  |  |
| 24. desember | Synge på julegudstjeneste | Mo kirke | Kl. 13 | Juleklær |
| 6. januar | Synge på jubileumsgudstjeneste – Mo kirke 300 år | Mo kirke | Kl. | Kor  T-skjorte |
| En tirsdag etter jul | Synge på sykehjem |  | Kl. 17.30 |  |
|  |  |  |  |  |
|  |  |  |  |  |

Vennlig hilsen   
Hanne Kristin Bondevik Sørlid  
Sokneprest i Mo menighet